Misio Velichovky

Misio Velichovky estis agado de usona armeo, okazinta en periodo inter la 7-a kaj la 8-a de majo 1945 sur teritorio de Bohemio, kun celo enmanigi informon pri kapitulaco de la germanaj armitaj fortoj al kampa marŝalo Ferdinand Schörner, la komandanto de la germana grupo de armeoj "Mezo" (Heeresgruppe Mitte). Pro tiu kaŭzo estis al Plzeň transportigita germana agento kolonelo Wilhelm Meyer-Detring, kiu devis la kapitulacon persone enmanigi. La komandanto de la misio estis subkolonelo Robert H. Pratt el stabo de la V-a korpuso de la usona Tria armeo. Al konvojo de usonaj veturiloj komandis majoro Carl O. Dowd.

La mision partoprenis membroj de la 23-a esplorista skvadrono de la usona 16-a kirasita divizo de la V-a korpuso de la usona Tria armeo. La konvojon kreis kvin veturiloj Ford M8, tri veturiloj Jeep, du stabaj limuzinoj, radiodisaŭdiga kaj sanitara veturiloj. Plu akompanis la konvojon usonaj ĵurnalistoj kaj korespondento de agentejo Reuters.

Nokte el la 7-a je la 8-a de majo la konvojo haltis en Prago, kie kulminis Praga ribelo. Ĉi tie ili renkontiĝis kaj kun reprezentantoj de la ribelintoj (komandantejo "Bartoš"), kaj kun la germana komandanto  generalo Toussaint. Tiun la usonanoj petis, por ke li haltigu la batalojn en Prago kaj helpis konvinki Schörner, por ke li ordonu lasi la reziston, ĉar la Tria regno jam kapitulacis.Pacner (2012), p. 245. Poste la delegitaro daŭrigis ĝis Velichovky. Ne estas klare, ĉu la usona delegitaro en Velichovky vere renkontiĝis kun Schörner – laŭ kelkaj fontoj jes, laŭ aliaj Schörner fuĝis jam antaŭ tio.Pacner (2012), p. 245. Sed la germanaj generaloj rifuzis la haltigon de bataloj, ili faris senkulpigojn pro la perdo de komuniko kun subulaj taĉmentoj kaj ili estis deciditaj daŭrigi en la bataloj tiel longe, ĝis kiam ili perforte devigos la vojon en usonan militkaptitecon anstataŭ la sovetan. Dum la rea vojo la usona armea misio evitis al Prago. En Kralupy kaj Český Brod ĝi malebligis al germanoj murdi la ĉeĥajn ostaĝojn.

 La vojo 
La 7-a de majo 1945:
 21:40 forveturo el Plzeň,
 22:45 vojo tra Žebrák – Zdice – Beroun,
 23:35 vojo tra Řeporyje – Dušníky – Jinonice – Motol,
 ĉirkaŭ noktomezo al la 8-a de majo tra praga Smíchov ĝis strato Bartolomějská por intertraktado kun la ribeliĝinta komandantejo Bartoš.

la 8-a de majo 1945:
 1:00 tra la praga placo Republiky ĝis Dejvice por intertraktado kun la germana komandanto generalo Rudolf Toussaint kaj plu sur la vojo Hloubětín – Mochov – Sadská,
 6:30 vojo tra Poděbrady – Chlumec nad Cidlinou – Hradec Králové – Hořice – Jaroměř,
 8:00 finveturo en la celon, banlokon Velichovky, kie finis la intertraktado ĉirkaŭ la 11-a horo.

Por la rea vojo la konvojo ekiris tra du vojoj. La unua tra Hradec Králové kaj la dua tra Hořice kaj Ostroměř, kaj renkontiĝinte ĉe Chlumec nad Cidlinou ĝi daŭrigis tra Sadská, Kralupy nad Vltavou, Kladno kaj Beroun reen ĝis Plzeň, kien ĝi venis ĉirkaŭ  18:00. En Ostroměř okazis malpli granda incidento kun lokaj partizanoj. Ruĝa Armeo havis neniajn informojn pri tiu ĉi misio kaj ĝi eksciis pri la ĉeesto de la usonaj soldatoj nur el fotografioj.http://www.fronta.cz/dotaz/velichovska-mise

Ligiloj
 Referencoj 

 Literaturo 


Kategorio:Liberigo de Ĉeĥoslovakio
Kategorio:Armeaferoj de Usono dum la dua mondmilito
Kategorio:Rilatoj de Germanio kaj Usono
Kategorio:Eventoj en 1945
Kategorio:Velichovky